b"\n_START_ARTICLE_\nG\xc3\xa0lib (ponts)\n_START_PARAGRAPH_\nS'anomena g\xc3\xa0lib d'un pont a la dist\xc3\xa0ncia entre la part inferior de la superestructura i el nivell mitj\xc3\xa0 del curs d'aigua. \xc3\x89s un par\xc3\xa0metre important per a la navegaci\xc3\xb3 aqu\xc3\xa0tica de vaixells per sota i est\xc3\xa0 relacionat amb la franquia, que \xc3\xa9s dist\xc3\xa0ncia entre la part inferior de la superestructura i el nivell de la m\xc3\xa0xima creixent coneguda._NEWLINE_El g\xc3\xa0lib es t\xc3\xa9 en compte durant el projecte nom\xc3\xa9s si es preveu navegaci\xc3\xb3 pel curs d'aigua, i \xc3\xa9s la ra\xc3\xb3 per la qual els ponts tenen, normalment, un perfil que s'assembla al perfil d'un pont en arc. Aix\xc3\xb2 no determina el tipus de pont, que s'anomena atenent a la forma b\xc3\xa0sica de treball de l'estructura, per\xc3\xb2 s\xc3\xad que aconsegueix un major g\xc3\xa0lib sobre la zona de navegaci\xc3\xb3 sense la necessitat d'elevar-lo en tot el seu desenvolupament, amb el conseg\xc3\xbcent augment de costos._NEWLINE_Per contra, la franquia sempre ha de ser tinguda en compte, ja que afecta la seguretat del pont durant les crescudes."